Vist 689 gange.

Sundheds- og ældreminister, Sophie Løhde meddelte den 22. juni 2016 – SUU, Alm. del bilag 574 – til Sundheds- og ældreudvalget som opfølgning på besvarelsen af spgsm. 10 under beslutningsforslag B 7, at diagnosekoden DF651, Transvestisk fetichisme i Sundhedsvæsenets Klassifikations System (SKS) bliver deaktiveret den 1. juli 2016.

Ministerens meddelelse gengives herunder.

Sundheds- og ældreministeren

22. juni 2016

Folketingets Sundheds- og ældreudvalg

Vedr. deaktivering af diagnosekoden for transvestisk fetichisme

I besvarelsen af SUU B 7 nr. 10 meddelte jeg Sundheds- og ældreudvalget, at jeg var åben for at deaktivere diagnosekoden for transvestisk fetichisme, såfremt denne ikke længere var klinisk relevant.

Sundhedsstyrelsen og Sundhedsdatastyrelsen har på baggrund af konsultation med Dansk Psykiatrisk Selskab, Børne- og Unge-psykiatrisk selskab i Danmark og Region Hovedstadens Psykiatri konkluderet, at koden ikke længere findere anvendelse og derfor kan deaktiveres.

Diagnosekoden for transvestisk fetichisme vil følgelig blive deaktiveret den 1. juli 2016 i forbindelse med Sundhedsdatastyrelsens kvartalsvise opdatering af Sygehusvæsenets Klassifikationssystem.

Med venlig hilsen

Sophie Løhde

* * *

Folketingets journal vedr. meddelelsen.

Meddelelsen i pdf-format hos Folketinget.



